Målet for Thisted Bryghus blev lagt i 2009. Salget til de store supermarkedskæder skulle udgøre omkring 45 procent af omsætningen i 2012. Og det gør den meget snart. - Strategien i 2009 var, at vi skulle bredere ud. Og det er det, der sker. Så vi rammer den tre-års handlingsplan, vi lagde i 2009, i år, siger direktør Aage Svenningsen til Thisted Dagblad. Derfor arbejder Thisted Bryghus nu på en ny strategi, der skal kendetegne fremtiden. Direktøren vil dog ikke ud med planen endnu. Især ikke fordi, man først skal vurdere, hvor mange øl der egentlig bliver købt syd for grænsen.
Thisted Bryghus lagde en strategi i 2009. Og den er nu tæt på at lykkes.